[-] στεφ[αν]ηφορια μεν-[-] [-] αει ευσεβη διαθεσιν τετελεκεν και ταυτα [δια φιλο]δοσιας λαμπρως και φιλοτειμως μαλιστα δ[ε] [την γ]υμνασιαρχιαν προς τον γενομενον καιρον αψε[γεως] αρχιερατευων τε εν τη στεφανηφορια των σεβαστ[ων] [πα]σαν ευσεβη θρησσκειαν εισενηνεκται και τεθυκεν το[ις] [πα]τριοις θεοις ευχομενος και αυτος υπερ της υγειας και [σω]τηριας και της αιωνιου διαμονης της ηγεμονιας αυτων [τε]τελεκεν δε και τας θεωριας φιλοδοξως καθηκει δε τας [τω]ν τοιουτων ανδρων γνωμας τειμης και μαρτυριας της [πρ]επουσης αξιουσθαι -- διο δεδοχθαι τη βουλη και τω δη[μω] εν αρχαιρεσιαις παλιν τετειμησθαι τον ανδρα ταις κ[αλλι]σταις και μεγισσταις και πρεπουσαις τειμαις αττιναν ατ[τινο]υ του [θ]εοδωρου μελιτωνα τον στεφανηφορον και αρ[χιερ]εα των σεβασστων σε[μνο]ν και αρετη και καλοκαγαθια [διαφ]εροντα και ευνουν τω δημω και πασαν εν παντι και[ρω ε]νδεδειγμενον προς την πατριδα ευνοιαν δεδοσθαι [δε] αυτω υπο της βουλης και του δημου την εις το μελλον [αλ]ειτουργησιαν ως ανεισθαι αυτον πασης ακουσιου υπη[ρεσια]ς αμα τεθηναι τε αυτου και εικονας ενοπλους επι[χρυσου]ς και αγαλματα και ανδριαντας εν ιεροις η δημοσι[οις το]ποις ως αν αυτος προαιρηται εφ ων και τας αναλο[γουμεν]ας τη τε ευγενεια αυτου και τη περι τον βιον [σεμ]νοτητι και σωφροσυνη επιγραφας γενεσθαι.
REG 19, 1906, 100-102, no. 14